section_heading: Nastanak
paragraph_text: Kada se govori o povijesti nastanaka tenka, onda se u pravilu započinje s britanskim tenkom Mother, poznatijim kao Mark I. Osnovna mu je namjena bila probijanje guste njemačke obrane na francuskom bojištu, koju su činili nepregledni rovovi. Njegovi projektanti i naručitelji zamislili su tenk kao kopneni ekvivalent mornaričkom razaraču, te su napravili vozilo duljine osam metara, širine 4,2 metra i visine 2,2 metra, a mase 28,4 tone. Tenk Mark I dobio je tijelo čije su bočne strane imale oblik romba (paralelograma). Na bokove su postavljene kupole s topovima kalibra 57&nbsp;mm i/ili teškim strojnicama kalibra 8&nbsp;mm. Kako je uz njega trebalo nastupati pješaštvo, projektanti se nisu previše zamarali maksimalnom brzinom, koja je bila skromnih 3,2&nbsp;km/h. Iako je na osnovi Marka I razvijena cijela serija tenkova, današnji suvremeni tenkovi izgledaju bitno drukčije.